b'\n_START_ARTICLE_\nUnna Lehtipuu\n_START_SECTION_\nJulkaisut\n_START_PARAGRAPH_\nLehtipuu on julkaissut viisi tietokirjaa: Tukholma \xe2\x80\x93 veden kaupunki (WSOY 1994), mediakasvatusopas "Ruuturitari ja digidonna \xe2\x80\x93 lapsi matkalla mediaan" (WSOY 2006), "Kulttuuri\xc3\xa4lyk\xc3\xa4s bisnesviestij\xc3\xa4" (Wsoy PRO 2010) ja toisenlainen sijoitusopas "Timanttipesula \xe2\x80\x93 sijoita el\xc3\xa4m\xc3\xa4 fiksusti" (2016, Talentum PRO)._NEWLINE_Merkitystalouteen, sijoittamiseen ja rahan psykologiaan keskittyv\xc3\xa4 blogi Timanttipesula on ilmestynyt elokuusta 2015 l\xc3\xa4htien.  Samoja teemoja k\xc3\xa4sittelev\xc3\xa4 Rikastamo-blogi ja kolumni on ilmestynyt Me Naiset -lehdess\xc3\xa4 ja verkkolehdess\xc3\xa4 marraskuusta 2017 alkaen, alkuvuonna 2018 Rikastamo aloitti my\xc3\xb6s podcastina Sanomien Supla-kanavalla. Samanniminen k\xc3\xa4yt\xc3\xa4nn\xc3\xb6nl\xc3\xa4heinen oman talouden opas "Rikastamo - el\xc3\xa4m\xc3\xa4si fiksuimmat rahap\xc3\xa4\xc3\xa4t\xc3\xb6kset" (Otava) ilmestyi syyskuussa 2018.\n_START_SECTION_\nTy\xc3\xb6t\n_START_PARAGRAPH_\nLehtipuu on ty\xc3\xb6skennellyt toimittajana lukuisissa medioissa. Radio Cityss\xc3\xa4 h\xc3\xa4n toimitti kansainv\xc3\xa4lisiin ilmi\xc3\xb6ihin keskittynytt\xc3\xa4 Maapalloradio-ohjelmaa vuonna 1993. Televisioty\xc3\xb6t h\xc3\xa4n aloitti toimittamalla N.Y.T- Nuorten uutiset -ohjelmaa TV1: ss\xc3\xa4. Vuotta my\xc3\xb6hemmin h\xc3\xa4n siirtyi ruutukasvoksi ja toimittajaksi my\xc3\xb6h\xc3\xa4isillan runsaasti huomiota saaneeseen, kahden naisen vet\xc3\xa4m\xc3\xa4\xc3\xa4n talkshow Amatsoniaan MTV3-kanavalla yhdess\xc3\xa4 juontajapari Yazkan kanssa. MTV3:n erikoisuutisl\xc3\xa4hetys Mediauutiset-ohjelman toimittajana ja ankkurina h\xc3\xa4n ty\xc3\xb6skenteli vuosina 1996-1999, MTV:n uutistoimituksessa. T\xc3\xa4m\xc3\xa4n j\xc3\xa4lkeen h\xc3\xa4n ty\xc3\xb6skenteli muun muassa Kauppalehdess\xc3\xa4, free-toimittajan useissa lehdiss\xc3\xa4 sek\xc3\xa4 Ulkopolitiikka-lehden toimitusp\xc3\xa4\xc3\xa4llikk\xc3\xb6n\xc3\xa4 vuosina 2003-2009. N\xc3\xa4iden lis\xc3\xa4ksi Lehtipuu on tehnyt tv-dokumentteja, ollut toimittajana tv-sarjoissa ja pisteohjelmissa. H\xc3\xa4n on my\xc3\xb6s ollut kolumnistina mm. Kirkko ja Kaupunki-, Esse- ja Lehtipisteuutiset-lehdiss\xc3\xa4.   _NEWLINE_Lehtipuu toimi viestint\xc3\xa4- ja br\xc3\xa4ndijohtajana l\xc3\xa4hes sadassa maassa toimivassa kehitysyhteisty\xc3\xb6j\xc3\xa4rjest\xc3\xb6 World Visionissa, Suomessa, vuosina  2011-2016. Vuonna 2000 h\xc3\xa4n johti Helsingin juhlaviikkojen viestint\xc3\xa4tiimi\xc3\xa4. N\xc3\xa4iden lis\xc3\xa4ksi h\xc3\xa4n on ty\xc3\xb6skennellyt lyhyit\xc3\xa4 jaksoja viestint\xc3\xa4yksik\xc3\xb6ss\xc3\xa4 Unescossa Pariisissa sek\xc3\xa4 Euroopan neuvostossa, Strasbourgissa.\n_START_SECTION_\nYritystoiminta - Viestint\xc3\xa4\n_START_PARAGRAPH_\nLehtipuu perusti ensimm\xc3\xa4isen viestint\xc3\xa4yrityksens\xc3\xa4 vuonna 1999. Loppuvuonna 2016 h\xc3\xa4n perusti valmentavan viestint\xc3\xa4toimiston Framilla Finland Oy:n yhdess\xc3\xa4 mainostoimisto Folkin kanssa. Lehtipuu on toiminut yrityksen toimitusjohtajana sen k\xc3\xa4ynnist\xc3\xa4misest\xc3\xa4 l\xc3\xa4htien. Yritt\xc3\xa4j\xc3\xa4n\xc3\xa4 Lehtipuu on erityisesti perehtynyt johdon ja asiantuntijoiden valmentamiseen,  viestint\xc3\xa4strategioihin, vaikuttamiseen ja kulttuurien v\xc3\xa4liseen viestint\xc3\xa4\xc3\xa4n. H\xc3\xa4n on my\xc3\xb6s kysytty luennoitsija ja keskustelunvet\xc3\xa4j\xc3\xa4 seminaareissa ja tapahtumissa. P\xc3\xa4\xc3\xa4toimensa ohella h\xc3\xa4n luennoi ja kirjoittaa taloudesta, s\xc3\xa4\xc3\xa4st\xc3\xa4misest\xc3\xa4 ja sijoittamisesta. Lehtipuulla on my\xc3\xb6s yritystoimintaa mets\xc3\xa4talouden alalla.\n_START_SECTION_\nJ\xc3\xa4rjest\xc3\xb6toiminta\n_START_PARAGRAPH_\nKansainv\xc3\xa4liset kysymykset ovat Lehtipuulle olleet t\xc3\xa4rke\xc3\xa4ss\xc3\xa4 roolissa, sek\xc3\xa4 opiskeluissa, t\xc3\xb6iss\xc3\xa4 ett\xc3\xa4 luottamustoimissa.     _NEWLINE_Opiskeluaikana Lehtipuu toimi aktiivisesti nuorisoj\xc3\xa4rjest\xc3\xb6iss\xc3\xa4, Pohjola-Nordenin nuorisoliiton puheenjohtajana sek\xc3\xa4 Norden-nuorisoj\xc3\xa4rjest\xc3\xb6jen pohjoismaisen kattoj\xc3\xa4rjest\xc3\xb6 Nordens Ungdomin puheenjohtajana. H\xc3\xa4n on my\xc3\xb6s hallituksen j\xc3\xa4sen ja perustajaj\xc3\xa4sen vuonna 2014 perustetussa Uhrirahaston yst\xc3\xa4v\xc3\xa4t -yhdistyksess\xc3\xa4, joka toimii kansainv\xc3\xa4lisen ihmisoikeustuomioistuimen alaisuudessa, Elisabeth Rehnin puheenjohtajuudessa. Vuosina 2013\xe2\x80\x9314 h\xc3\xa4n oli Ulkomaantoimittajien yhdistyksen hallituksen j\xc3\xa4sen, sek\xc3\xa4 vuonna 2014 yhdistyksen puheenjohtaja. Lehtipuu on my\xc3\xb6s ollut k\xc3\xa4ynnist\xc3\xa4m\xc3\xa4ss\xc3\xa4 useita vertaistoimintaan rakentuvia naisverkostoja vuodesta 2002, niin Suomessa kuin ulkomailla. H\xc3\xa4n on ollut aktiivinen sijoittamiseen liittyviss\xc3\xa4 yhteis\xc3\xb6iss\xc3\xa4 ja verkostoissa, ja aktiivisesti edist\xc3\xa4nyt naisten taloustaitoja ja sijoittamista.\n_START_SECTION_\nOpinnot\n_START_PARAGRAPH_\nLehtipuu on opiskellut sek\xc3\xa4 Suomessa ett\xc3\xa4 Ruotsissa. Helsingin yliopistossa h\xc3\xa4n suoritti valtiotieteen maisterin tutkinnon (1996)  p\xc3\xa4\xc3\xa4aineenaan kansainv\xc3\xa4linen politiikka. Gradussaan h\xc3\xa4n tutki ihmisoikeusj\xc3\xa4rjest\xc3\xb6jen lobbausta Euroopan neuvostossa. Svenska Handelsh\xc3\xb6gskolanissa (Hanken)  h\xc3\xa4n on suorittanut opintoja markkinoinnissa ja liikkeenjohdossa. H\xc3\xa4n on my\xc3\xb6s opiskellut Tukholman yliopistossa ja Katrinebergs Folkh\xc3\xb6gskolanissa, Falkenbergiss\xc3\xa4. H\xc3\xa4n on t\xc3\xa4ydent\xc3\xa4nyt opintojaan lis\xc3\xa4ksi International Business Coach-sertifikaatilla sek\xc3\xa4 lukuisilla viestinn\xc3\xa4n ja vastuullisuuden koulutuksilla.\n_START_SECTION_\nPerhe\n_START_PARAGRAPH_\nLehtipuu asuu nykyisin Espoossa ja on nelj\xc3\xa4n lapsen \xc3\xa4iti.'